Marija Sekelez
<s>Marija Sekelez (Vukovar, 22. veljače 1950.), hrvatska je kazališna, televizijska i filmska glumica.</s>

<s>Životopis</s>

<s>Karijera 
Marija Sekelez rođena je 22. veljače 1950. godine u Vukovaru, no školovala se i živjela u Splitu od ranih dana.</s><s>Godine 1972. diplomirala je na Akademiji dramske umjetnosti u Zagrebu.</s><s>Paralelno je studirala komparativnu književnost i češki jezik na Filozofskom fakultetu do statusa apsolventa.</s>

<s>Nastupala je u 50-ak predstava od kojih valja izdvojiti predstave "Majstorska klasa Marije Callas", "Predstava Hamleta u selu Mrduša Donja", "Isadora ili prva bosonoga plesačica" i mnoge druge.</s><s>Za vrijeme Domovinskog rata osmislila je antiratni i glazbeni serijal "Dok nam živo srce bije", kao i dokumentarce "Od Ciste do modne piste", "Iz Runovića u američki san" i "Sv. Leopold Mandić u Africi".</s><s>Od lipnja 2000. godine obavlja funkciju ravnateljice kazališta Žar ptica.</s>

<s>Godine 2011., nakon 12 godina pauze od glume, vraća se na kazališne daske ulogom u predstavi "Diva".</s><s>Istom je predstavom proslavila 35 godina umjetničkog rada.</s>

<s>Nagrade 
Za svoj umjetnički rad višestruko je nagrađivana:
 1987. - nagrada udruženja dramskih umjetnika Hrvatske
 1998. - nagrada grada Zagreba
 1999. - nagrada Europski krug
 2005. - nagrada Petar Brečić
 2010. - nagrada Dubravko Dujšin</s>

<s>Filmografija</s>

<s>Televizijske uloge  
 "Jelenko" (1981.)
 "Đavolje sjeme" (1979.)
 "Kapelski kresovi" kao sestra Lea (1974.)
 "Prosjaci i sinovi" (1972.)</s>

<s>Filmske uloge  
 "Ispovijed koju niste zavrijedili" (1999.)
 "Kad ftičeki popevleju" (1988.)
 "Dva sanduka dinamita" (1980.)
 "Vrijeme vode" kao Mitrušica (1980.)
 "Liberanovi" (1979.)
 "Ludi dani" (1977.)
 "Mećava" (1977.)
 "Ili jesmo, ili nismo" (1977.)
 "Doktor Mladen" (1976.)
 "Deps" (1974.)
 "Luda kuća" (1972.)
 "Prvi splitski odred" (1972.)</s>

<s>Vanjske poveznice</s>

<s>Službena stranica</s>

<s>Izvori</s>

<s>Hrvatske filmske glumice
Hrvatske kazališne glumice
Hrvatske televizijske glumice
Hrvatski komparatisti</s>

